google/wiki40b huggingface dataset:
Max Adler

Liv og virke

Adler var blant grunnleggerne av sosialdemokratiet i Østerrike. Han var aktiv i det sosialdemokratiske partiet SDAP, der han sto på venstresiden. Han var blant dem som sterkest kritiserte det flertallet i parlamentsgruppen til det tyske sosialdemokratiske partiet. Disse støttet krigføringen under den første verdenskrigen.  
Adlers filosofiske arbeid gikk ut på å prøve å slå sammen kantiansk tilstandsanalyse, med den marxistiske samfunnsteorien. Med dette stod han i motsetning til dem som mente seg å være ortodokse marxister, som Karl Kautsky og Vladimir Lenin. 
Han arbeidet også med marxistisk statsteori, og forholdet mellom politisk og sosialt demokrati. Det sosiale demokratiet får man først i det klasseløse samfunnet, mente Adler. Andre former for demokrati er bare politisk, og derfor fremdeles en form for klasseherredømme, eller klassediktatur. Adler var derfor heller ikke redd for benevningen «proletariatets diktatur», selv om han tok avstand fra bolsjevikenes misbruk av uttrykket. En annen ledende austromarxist, hans nære venn Otto Bauer, ville for øvrig ikke bruke uttrykket fordi det så lett ble misforstått. 
Bauer fikk flertall på kongressen i Linz i 1926, da blant annet spørsmålet om «proletariatets diktatur», og demokrati ble drøftet. SDAPs Linz–program fra 1926, er nevnt som uttrykk for austromarxistenes venstresosialistiske syn.
Neminidae

Kilder

Catalogue of Life 2006.
Chandra Sturrup

Individuelle meritter

Sturrup deltok i OL 1996 der hun ble nummer fire på 100 meter med tiden 11,00. I 1997 tok hun sølv på 60 meter i innendørs-VM i Paris bak USAs Gail Devers. I 1998 tok hun gull på 100 meter i Samveldelekene. 
I 2000 deltok hun i OL i Sydney, der hun ble nummer seks på 100 meter. I 2001 ble hun verdensmester innendørs på 60 meter i VM i Lisboa. Den første medaljen i et utendørs-VM kom under VM 2001 i Edmonton, der hun tok bronse på 100 meter, slått av Zjanna Pintusevitj-Block og Ekaterini Thanou. Opprinnelig ble hun nummer fire, men sølvvinneren, Marion Jones ble senere fratatt medaljen på grunn av doping. 
Under VM 2003 i Paris ble hun igjen nummer tre, denne gang bak Torri Edwards og Pintusevitj-Block. Hun deltok også i OL 2004 i Athen, der hun ble utslått i semifinalen. Bedre gikk det i VM 2005 i Helsingfors der hun kom på fjerdeplass.
Etter Helsingfors-VM har hun hatt få fremskutte plasseringer, hun ble utslått i semifinalen både i VM 2007 og under Sommer-OL 2008.

Stafettmeritter

Som en del av Bahamas stafettlag på 4 x 100 meter har hun blitt både olympisk mester og verdensmester. I VM 1999 tok hun gull sammen med Savatheda Fynes, Pauline Davis-Thompson og Debbie Ferguson, foran Frankrike og Jamaica. Det samme laget deltok i OL 2000 og vant på tiden 41,95 foran Jamaica. 
Hun deltok også på Bahamas' stafettlag som fikk sølv på 4 x 100 meter stafett ved VM i friidrett 2009 i Berlin, sammen med Sheniqua Ferguson, Christine Amertil og Debbie Ferguson-McKenzie.
Fogd Drejers gate (Tromsø)

Fogd Dreyersgate er en ca 270 meter lang gate i Tromsø sentrum. Gata er en forlengelse av Vestregata og fortsetter til parken på Skriverplassen. Den er oppkalt etter Martinus Nissen Drejer. 
Fogd Dreyersgate 16 ble oppført omkring 1919 i jugendstil, og dessuten elementer av nyklassisisme og sveitserstil. Bygningen ble fredet i 1995.
No Boundaries

No Boundaries er et musikkalbum med Alexander Rybak. 
Albumet ble utgitt den 21. juni 2010 i Norge og inneholder 11 låter. Det ble innspilt i Yla Studio i Malmö.
I ly av mørket

I ly av mørket er et musikkalbum med Hjerterknekt, utgitt i 2006.
Ditropinotellinae

Levevis

Disse vepsene er assosiert med galler på tre-slektene Eucalyptus, Acacia og Casuarina. De er sannsynligvis parasitoider som angriper andre insekter i disse gallene.

Utbredelse

Gruppen er utbredt i Australia og Ny-Guinea.
Parallellisme (filosofi)

Parallellisme er en sinnsfilosofisk teori som foreslår å løse kropp–sinn-problemet ved å hevde at kropp (legeme, materie) og sinn (ånd, sjel) er reelle og uavhengige fenomener som ikke påvirker hverandre. Parallellismen er således dualistisk, dvs. den benekter at sinnet er en ren kroppslig funksjon (materialisme, fysikalisme) eller at kroppen er et rent åndelig produkt (idealisme, solipsisme). Til forskjell fra andre former for dualisme (epifenomenalisme, interaksjonisme) argumenterer parallellismen at sinnet ikke kan påvirke kroppen (og heller ikke omvendt).
Ifølge parallellismen kan mentale fenomener bare være forårsaket av mentale fenomener, og fysiske fenomener bare av andre fysiske fenomener. Teoriens problem er således hvordan man kan forklare at det er en sammenheng mellom disse, f.eks. hvorfor følelsen av smerte er sammenfallende med at kroppen utsettes for skade. De fleste parallellister (f.eks. Leibniz, Malebranche, Geulincx) forklarte sammenhengen ved at Gud sørget for denne «synkroniseringen» – enten ved å gripe inn i hver eneste hendelse (Malebranches såkalte okkasionalisme) eller ved å «programmere» verden til å være synkron (Leibniz’ teori om en forhåndsfastsatt harmoni). Parallellismen har få tilhengere blant filosofer i dag.
The Acholi Religious Leaders Peace Initiative

The Acholi Religious Leaders Peace Initiative (ARLPI) er en interreligiøs organisasjon som i hovedsak jobber i det nordlige Uganda, hvor de jobber for fred i regionen. Organisasjonen ble stiftet i 1997, som en respons på den konflikten som rammet de nordlige områdene av Uganda. Organisasjonen samler ledere fra seks ulike religioner og konfesjoner (islam, Den anglikanske kirke, Den katolske kirke, ortodoks kristendom, pinsebevegelsen og Syvendedags Adventistsamfunnet).
ARLPI jobber gjennom dialog, forvandlinger og forsoningsarbeid og vil på den måten skape fred og utvikling i landet. De hjelper også ofre for krigen. Organisasjonen har rundt 400 medlemmer, i hovedsak religiøse ledere, men også andre medlemmer.
ARLPI ble tildelt Niwano-prisen i 2004. På det tidspunktet hadde det vært krigshandlinger i området i flere år, særlig knyttet til gruppen Lord's Resistance Army (LRA). ARLPI tok da initiativ til dialog mellom partene, og ble utnevnt til ansvarlig for regjeringens dialog med LRA. Samtidig jobbet de for fred gjennom bønnemøter og fredsmarsjer, gjerne på åsted for massakrer. De drev også kursing i fredsarbeid i områder som hadde vært rammet av krigen, og drev skole for barn i flyktningleire. Niwano Peace Foundation gav dem prisen «i anerkjennelse av ARLPIs enorme resultater til nå, og med håp om at mange flere likesinnede vil følge i deres fotspor.»
Stor-Vefsn

Stor-Vefsn er et begrep som brukes om kommunene Vefsn, Grane og Hattfjelldal på Helgeland. Frem til Grane og Hattfjelldal ble egne kommuner i henholdsvis 1927 og 1862 var de del av herredet og fjerdingen Vefsn. Navnet Stor-Vefsn brukes ofte for å unngå forveksling mellom den moderne og den historiske kommunen Vefsn.
Området har et areal på rundt 6.600 km² og er således større enn fylkene Vestfold og Østfold til sammen. Norges nest største innsjø, Røssvatnet, ligger i området. Det samlede folketallet er rundt 16 200, og nærmere 10 000 av dem bor i byen Mosjøen.
Chhatrapati Shivaji Terminus

Chhatrapati Shivaji Terminus (CST; marathi: छत्रपती शिवाजी टर्मिनस; tidligere kjent som Victoria Terminus  eller Bombay VT) er en jernbanestasjon i Mumbai (Bombay) i India. Stasjonen er hovedkvarter for jernbanen i det sentrale India (Central Railway), og betjener både langdistansetrafikk og Mumbais nett av forstadsbaner.

Historie

Stasjonsbygget ble bygget under ledelse av Frederick William Stevens i 1887-88. Han fikk den etter datidens standarder store summen 160 000 rupier for arbeidet. Stevens reiste rundt i Europa i ti måneder for å finne inspirasjon til den nye stasjonen, og CTS minner derfor blant annet noe om St. Pancras i London. Byggingen av stasjonen tok ca. ti år, og den ble oppkalt etter Dronning Victoria. Det gotisk-inspirerte stasjonsbygget åpnet i forbildene med Victorias gulljubileum i 1987.
I 1996 fikk stasjonens dagens navn. Navnebyttet skjedde i forbindelse med partiet Shiv Senas kampanje for å erstatte utenlandske stedsnavn med navn på marathi.
Den 2. juli 2004 ble Chhatrapati Shivaji Terminus et verdensarvsted.
I november 2008 var CST et av stedene som ble rammet i terrorangrepet i Mumbai, der terrorister kastet granater og skjøt med automatvåpen mot folkemengden.
Streaming SIMD Extensions

Streaming SIMD Extensions (SSE) er en IA-32 SIMD multimediautvidelse av x86-arkitekturen, som ble lansert i Intel Pentium III i 1999.
SSE var opprinnelig kjent som KNI (Katmai New Instructions), der «Katmai» var kodenavnet på den første versjonen av Intel Pentium III. Den ble senere omdøpt til ISSE  (Internet Streaming SIMD Extensions), og deretter til SSE.
SSE ble utviklet som et svar på AMDs 3DNow!, som var en forbedring av Intels egen MMX. SSE inneholder 70 nye instruksjoner. AMD tilføyde støtte for SSE i AMD Athlon XP og senere prosessorer.
MMX har to store begrensninger. For det første arbeider det utelukkende med heltall. For det andre kan ikke MMX-instruksjoner utføres uten å bruke desimaltallsenheten.
SSE arbeider med både heltall og desimaltall, uten å bruke desimaltallsenheten.

8 nye registre

SSE tilføyde 8 stk nye 128-bit registre, kalt XMM0–XMM7, og et nytt 32-bit kontroll- og statusregister (MXCSR). Hvert register pakker 4 stk enkelt-presisjons desimaltall. SIMD operasjoner på heltall utføres ved å bruke de 8, allerede eksisterende, 64-bit MMX-registrene.
Bruken av SSE krevde endringer i operativsystemene, fordi x86-arkitekturen måtte utvides med to nye x86-instruksjoner – FXSAVE og FXRSTR, for å lagre og gjenopprette registrenes tilstand uavhengig av og parallelt med desimaltallsenheten. Disse to nye instruksjonene kan også lagre x87-registrenes tilstand, og kan dermed også lagre MMX- og 3DNow!-instruksjoner parallelt med SSE.
Pentium III kunne imidlertid ikke utføre SSE og desimaltallsberegninger samtidig. XMM-registrene tillater imidlertid utførelsen av enkelte SIMD og skalære desimaltallsoperasjoner, uten å redusere ytelsen gjennom kontekst-skifter.
Ladies Circle

Ladies Circle (LC) er et ideelt, upolitisk, internasjonalt nettverk for kvinner opp til 45 år. Ladies Circle International er en vennskapsorganisasjon som ble etablert i 1931, den gang med utspring fra Round Table. Per i dag arbeider nettverket tett, men uavhengig av Round Table og deres organisasjon.

Organisasjonen i Norge

Ladies Circle Norge ble etablert i 1963 og består i dag av 62 aktive klubber fra Hammerfest i nord til Mandal i sør. LC Norge har per 2018 ca. 1000 medlemmer, og ca. 12 500 på verdensbasis (for tiden 41 land fordelt på fire kontinent). Ladies Circles motto «Vennskap og omtanke» skal bidra til positiv tenkning og skape omtanke for andre, det være seg hjemme, i nærmiljøet, nasjonalt og globalt.
Ladies Circle samler moderne kvinner fra spennende og forskjellige yrker, miljø og kulturer. Målet er å utvikle vennskap og å få innsikt i andres livsforhold – både lokalt og globalt. Organisasjonen arbeider aktivt for mellommenneskelig forståelse. 
Ladies Circle vil utvikle medlemmene til selvstendig tenkning og opptreden, i viten og toleranse, og vil gi det enkelte medlem anledning til selvrealisering og utvikling. Ladies Circle skal ikke være religiøst eller politisk preget. Medlemmene deltar i diskusjoner, i styrearbeid og får kjennskap og kunnskap til andre kvinner og deres yrker. Ladies Circle ønsker å være en personlig hjertesak som for medlemmene skal symbolisere vennskap, toleranse, tillit, ærlighet, positivitet og nestekjærlighet.

Aktiviteter

Ladies Circle ønsker å gi medlemmene muligheter, og det er opp til medlemmene å benytte seg av de mulighetene organisasjonen gir. Ethvert medlem kan utvikle seg selv, lære nytt, om seg selv og andre, og om forskjellige spørsmål og problemstillinger. I Ladies Circle treffer man venner man ikke visste man hadde – på tvers av kultur, bakgrunn, utdannelse, yrke og livsforhold. 
En lokal Ladies Circle-klubb har jevnlige møter, gjerne en gang per måned. På et Ladies Circle-møte benytter man alt fra ressurser i klubben, til inviterte foredragsholdere, bedriftsbesøk, dugnad og/eller veldedighet, og annet av nytte og/eller hygge for de involverte.
Lokalt får man gjerne opplevelser man ikke ville fått til på egen hånd, foretatt besøk og hatt interessante personer på besøk.
Nasjonalt spenner det fra festligheter, til generalforsamling så vel som årskonferanser og ledermøter. 
Medlemmer deltar i styrearbeid i egen klubb og har mulighet til å delta både på det nasjonale og internasjonale organisasjonsnivå.
Fleischbank

Fleischbank er et 2 187 meter høyt fjell i fjellmassivet Wilder Kaiser i De nordlige Kalk-Alper i Østerrike, øst for Kufstein i Tirol.
Fjellet er en av de best kjente klatrerutene i De nordlige Kalk-Alper. Startpunktet for ruten er Stripsenjochhaus som hører til ÖAV, den lokale turistforeninga.
Ch. Schöllhorn og Th. Widauer var de første til å bestige fjellet i 1886.
Degrassi: The Next Generation

Degrassi: The Next Generation (av og til forkortet DTNG eller D:TNG) er en kanadisk TV-serie som følger en gruppe high school-elever, og tar opp typiske tenåringsproblemer. I USA er den kjent som «Degrassi».
Degrassi: The Next Generation ble stort sett positivt mottatt. Entertainment Weekly kalte serien "a cult hit", og The New York Times kalte den "Tha Best Teen TV N da WRLD (The best teen TV in the world)". 
Den canadiske artisten og skuespillernen Aubrey Drake Graham (Drake) ble opprinnelig kjent som karakteren Jimmy Brooks i TV-serien.
Molorchoepania

Utseende

Små (oftest mindre enn 10 millimeter), avlange, mørkt brunlige trebukker. Antennene er kortere enn kroppen. Pronotum er ovalt. Dekkvingene er mer eller mindre forkortede med avrundet spiss, og dekker ikke hele bakkroppen. Lårene er mer eller mindre påfallende kølleformede, leggene (tibiae) litt krumme.

Levevis

Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.

Utbredelse

Slekten er utbredt i Sørøst-Asia, dessuten én art i Australia.
Danny Graham

Biografi

Graham skrev kontrakt med Premier League-klubben Middlesbrough den 1. juli 2003. Den første sesongen i Middlesbrough spilte han ingen obligatoriske kamper for klubben, men scoret 21 mål på 20 kamper for klubbens U19-lag. Den 20. mars 2004 signerte han en 3-måneders låneavtale med Football League Two-laget Darlington. I denne perioden spilte han ni kamper og scoret to mål før han returnerte tilbake til Middlesbrough.
Heller ikke i 2004/05 sesongen greide han å etablere seg i Boro, men han fikk sin debut i Premier League denne sesongen. Det skjedde på Old Trafford 3. oktober 2004, i en kamp som endte 1–1 mot Manchester United. Totalt fikk han 11 ligakamper denne sesongen, men ingen fra start. Sent i sesongen scoret han sitt første mål for Boro, hjemme mot Charlton i en kamp som endte 2–2. I denne kampen fikk han en smell i hodet som gjør at han ikke husker mye fra kampen. En måned senere skrev han under på en to-årskontrakt med North Yorkshire-klubben.
Den 24. november 2005 skrev han under på en 1-måneds utlånsavtale med Derby County, og han debuterte i ligasammenheng for Derby mot Brighton den 26. november 2005. I januar 2006 ble utlånsavtalen mellom Middlesbrough og Derby forlenget med enda en måned.
Graham returnerte deretter til Middlesbrough, men ble i mars 2006 på nytt lånt ut, denne gang til Leeds United. Låneavtalen gjaldt ut sesongen 2005/2006 med opsjon på kjøp etter det. Leeds benyttet seg aldri av opsjonen sin, og Graham fikk bare tre kamper på Elland Road før han igjen returnerte til Boro.
Graham spilte i den berømte kampen mot Fulham i mai 2006. Som en av ti spillere fra Nordøst-England utgjorde han den yngste startelleveren i Premier Leagues historie. Fulham vant kampen 1–0, men Graham var uheldig da han fikk et mål annullert for hands.
I august 2006 signerte han nok en utlånsavtale, denne gangen for en måned i Blackpool. Her scoret han ett mål på fire seriekamper. Graham klarte virkelig ikke å spille seg inn i laget på Riverside, og signerte sin femte låneavtale på tre år. Denne gangen til Carlisle United, med kontrakt fra 1. januar 2007 og ut sesongen. Han scoret syv mål på 11 kamper for the Cumbrians. Etter at låneperioden var over returnerte han til Middlesbrough, men ble fristilt av klubben i mai. 
I juni 2007 signerte Graham en toårs-kontrakt for Carlisle. Den første hele sesongen hans på Brunton Park gikk både opp og ned. Han begynte sesongen bra, og ledet kampen om toppscorertittelen i Football League One fra august til oktober. Deretter hadde han en lang periode uten å score mål, t.o.m. januar 2008, før han scoret flere viktige, matchvinnende mål for Carlisle. Blant annet ble han matchvinner i 1–0-seieren den tv-sendte bortekampen mot Nottingham Forest i mars.
Også 2008/09-sesongen startet bra for Graham. Etter 13 mål høsten 2008 ble han linket til Preston og Huddersfield, men ble værende på Brunton Park. Deretter sviktet prestasjonene, og etter å ha scoret i de første tre kampene i 2009, scoret han ikke flere mål våren 2009.
Trafikkalfabetet

Trafikkalfabetet er en skrifttype utviklet for Norges veiskilt i 1965. Skrifttypen ble tegnet av Karl Petter Sandbæk, og digitalisert av Jacob Øvergaard i 2006. Den var også i bruk på registreringsskilt for kjøretøyer frem til 2002. Skrifttypen er en såkalt grotesk, altså uten seriffer.
Herman Bendixen

Billedkunst

I 2012 ble det holdt en minneutstilling på Asker Museum med Bendixens malerier.

Familie

Herman Bendixen var far til billedkunstneren Dora Bendixen.
95. kommando- og kontrollbrigade

95. kommando- og kontrollbrigade (russisk 95-я бригада управления) er en sambandsbrigade underlagt 6. armé i Vestre militærdistrikt. Brigaden er forlagt til garnisonen Gorelovo flyplass.

Organisasjon

Standardoppsett for kommando- og kontrollbrigade i de russiske væpnede styrker
Londonbassenget

London Basin er en avlang, triangulær og 250 km lang synklinal i Londons berggrunn og et stort område av sørøstlige England og sørøstlige East Anglia.

Avgrensning

Kantene til bassenget er diffuse siden synklinalen gradvis går over i Weald antiklinal. Vanlig brukte grenser er kritt platået av Chilterns og Marlborough Downs i nord og North Downs og Berkshire Downs i sør.
I sør ligger Weald og Salisbury Plain og i nord er Vale of Aylesbury. Den vestlige grense er i Marlborough området av Wiltshire. I øst går det over i Nordsjøen, og på land langs nordlige Kent kysten til Reculver og opp østkysten av Essex til Suffolk, hvor den er overlaget av pleistocen 'Crag' avsetninger som dekker mye av østlige Suffolk og Norfolk og regnes som del av Nordsjøbassenget.

Dannelse av Londonbassenget

I kenozoikum var England tektonisk hevet langs gamle svakhetssoner fra den kaledonske fjellkjede og den varisciske fjellkjede lang tid i forveien. De hevede områdene ble så erodert, og mer sedimenter ble avsatt over Sør-England med bl.a. London Clay.
Ved Alpin orogenese for omkring 50 millioner år siden, ble Londonbassenget dannet som synklinal og med Weald antiklinal i sør.
Sjette armé (Tyskland)

Sjette armé var en tysk armé, virksom under første verdenskrig og andre verdenskrig. Sjette armé er mest kjent for sin innsats i slaget om Stalingrad hvor den til sist måtte overgi seg.
Rigsarkivet

Rigsarkivet i Danmark er en del av Statens Arkiver som samler inn arkivalier fra de sentrale danske myndigheter. I tillegg til dette samles det inn arkiver fra privatpersoner og organisasjoner om man anser deres innhold for å være av varig verdi. Arkivet ble opprettet i 1889 ved sammenslutning av Gehejmearkivet og Kongerigets arkiv.
Rigsarkivet holder til på Slotsholmen med moderne magasiner på Kalvebod Brygge i København, som har erstattet det tidligere fjernmagasinet i Glostrup.
Er/bør-problemet

Er/bør-problemet er et sentralt spørsmål innen meta-etikk, som problematiserer det at man hevder noe bør være på et vis, ut fra hvordan noe er; man trekker normative slutninger fra deskriptive utsagn. Spørsmålet ble først formulert av David Hume (skotsk filosof og historiker, 1711–1776), som påpekte at mange forfattere nettopp fremstilte hva man bør gjøre ut fra hvordan ting er, og mente at denne slutningen er gal. Er/bør problemet er også kjent som Humes lov og Humes giljotin.
Det omtales av og til også som «den naturalistiske feilslutning», som henspiller på argumenter hvor man trekker etiske slutninger fra fysiske fakta.  «Den naturalistiske feilslutning» kommer derimot fra den britiske filosofen G.E. Moore som i Principia Ethica (1903) hevdet at det var en feilslutning hver gang en filosof forsøker å bevise en påstand i etikk med referanse til noe som er godt og begrunner dette med en eller flere naturlige egenskaper (slik som «behagelig», «ønsket», etc.).
Surnadal

Geografi

Kommunen består av flere daler der Surnadalen er hoveddalen. De mindre dalene er Bøverdalen, Settemsdalen og Todalen. Kommunen har flere fjorder, fra nord til sør, Bøfjorden og Åsskardfjorden, Hamnesfjorden, Surnadalsfjorden, Stangvikfjorden og Todalsfjorden. Surnadal kommune ligger ved foten av Trollheimen sammen med flere kommuner i området. Fra Surnadal strekker det seg flere seter- og fjelldaler langt inn i sentrum av Trollheimen. Naturen er vid med skog, fjorder og fjell. Det høyeste fjellet er Snota, 1669 moh. Elva Surna renner gjennom Surnadal fra Rindal og vestover før den renner ut i Surnadalsfjorden ved Surnadalsøra. Surna er rik på laks, som er et av bygdas trekkplaster.

Tettsteder og grender

Kommunen har to tettsteder, Skei/Surnadalsøra og Glærem, men det fins flere grender i kommunen, blant andre Bøverfjorden, Bøfjorden, Kvanne, Mo, Stangvik og Todalen.

Næringsliv

Det milde klimaet og jordsmonnet gjør Surnadal til en god landbrukskommune. De viktigste næringsveiene i kommunen er jordbruk, skogbruk, industri og turisme. De største industribedriftene finnes innen treforedling, plastindustri og møbelindustri. Handel og service-tilbudet er godt utbygd og hovedkontoret for senterkjeden Amfi ligger i bygda. Surnadal har ferjeforbindelse med Sunndal. Fylkesvei 65 går i retning Orkanger. Surnadal har også Norges eneste musefellefabrikk (Norbørst), produksjon av småfly (Microfly Produkt) samt en av Norges ledende Wimax-tilbydere (Svorka Aksess). Her ligger det også en dørfabrikk som produserer dører i aluminium og glassfiber i stedet for tradisjonelle laminatdører. (Kvanne Industrier).
Kommunen hadde også slakteri og meieri. Slakteriet ble lagt ned, mens meieriet flyttet produksjonen til Rindal, og ble senere lagt ned. Både slakteriet og meieriet lå på Skei.
Rutebilselskaper fra Surnadal har også spilt en stor rolle for kollektivtrafikken i Møre og Romsdal. Surnadal Billag etablerte i 1935 Mørelinjen. Det var en samarbeidsrute om bussruter mellom Trondheim og de tre Mørebyene. I 1975 byttet Surnadal Billag navn til Mørelinjen AS.

Kultur

Surnadal kommune har et rikt kulturliv med cirka 140 lag og foreninger. I tillegg har kommunen idrettshall, svømmehall og anlegg for friidrett. Et lite stykke fra sentrum ligger Nordmarka skisenter, som har lang snøsesong. Sæterlia alpinsenter ligger like ved kommunesentert på Skei.
På Skei ligger også Surnadal Kulturhus, med variert kulturtilbud presentert både fra scene og kinolerret. Kulturhuset inneholder også bibliotek og kulturskole.
Surnadal er hjembygda til den nasjonalkjente dikteren Hans Hyldbakk, som har vært med å gi bygda sterke kulturtradisjoner. Årlig arrangeres kulturarrangementet «Vårsøghelga», som har fått navnet sitt etter Hyldbakk sitt mest kjente dikt, «Vårsøg». Surnadal Hotell skiftet også navn til Vårsøg Hotell i 2008.
Psilomorphini

Utseende

Middelsstore, slanke, gjerne rødlige trebukker. Hodet er rektangulært, tydelig lengre enn bredt, med små, rundet utstående fasettøyne. Antennene er tynne og minst så lange som kroppen. Pronotum er tydelig lengre enn bredt, nærmest rørformet. Dekkvingene er lange, slanke og parallellsidige. Beina er lange og tynne.

Utbredelse

Gruppen er utbredt i Australia.
Atitlánsjøen

Atitlánsjøen (spansk: Lago de Atitlán) er en endorheisk innsjø i høylandet i Guatemala. Det er den dypeste innsjøen i Mellom-Amerika, sannsynligvis opptil 340 meter dyp. Sør for Atitlánsjøen er det tre vulkaner: Atitlán, Tolimán og San Pedro. Det er også en rekke maya-landsbyer rundt innsjøen. Den største av dem er Panajachel.